pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐบาลชื่นชมทัพนักกีฬาไทย กวาด 10 เหรียญทอง จากการแข่งขันเรือยาวมังกรชิงแชมป์โลก ยกเป็นแบบอย่างพลังแห่งความสามัคคี
วันอาทิตย์ที่ 4 กันยายน 2565
รัฐบาลชื่นชมทัพนักกีฬาไทย กวาด 10 เหรียญทอง จากการแข่งขันเรือยาวมังกรชิงแชมป์โลก ยกเป็นแบบอย่างพลังแห่งความสามัคคี
รัฐบาลชื่นชมทัพนักกีฬาไทย กวาด 10 เหรียญทอง จากการแข่งขันเรือยาวมังกรชิงแชมป์โลก ยกเป็นแบบอย่างพลังแห่งความสามัคคี
วันที่ 4 กันยายน 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า รัฐบาลรับทราบผลการแข่งขันเรือยาวมังกรชิงแชมป์โลก 2022 “ICF World Dragon Boat Championships 2022” ที่สมาคมกีฬาเรือพายแห่งประเทศไทย ทําการส่งฝีพายทีมชาติไทยร่วมการแข่งขันที่สาธารณรัฐเช็ก ระหว่าง1-4 กันยายน 2565 ผลปรากฏว่าล่าสุด เมื่อวันที่ 3 กันยายน 3565 ทําผลงานยอดเยี่ยมอย่างต่อเนื่องสามารถคว้าเหรียญทองได้ 4 เหรียญ จากการแข่งขันรายการ 10 ฝีพายชาย รุ่นทั่วไป , 10 ฝีพายหญิง ,10 ฝีพายผสม และ 10 ฝีพายมาสเตอร์ รุ่น 50 ปีทั่วไป โดยก่อนหน้านี้ ทัพนักกีฬาเรือยาวมังกร สามารถคว้าเหรียญทองมาแล้ว 6 เหรียญ ทําผลงานรวม 3 วัน สามารถคว้าเหรียญทองไปแล้ว 10 เหรียญโดยยังมีการแข่งขันในวันที่ 4 กันยายน ที 2565 ที่ทีมนักกีฬาไทยยังเหลือคิวลงชิงชัยเป็นวันสุดท้ายด้วย
น.ส.ทิพานัน กล่าวว่า รัฐบาลชื่นชมความสําเร็จของทัพนักฬาไทยที่มีมาตรฐานและศักยภาพระดับโลก สร้างชื่อเสียงและความภาคภูมิใจไทยให้กับประเทศ โดยทัวร์นาเมนต์ดังกล่าวมีนักกีฬาจากชาติยุโรปเอเชีย และสหรัฐอเมริกา ส่งทีมเข้าร่วมการแข่งขันกว่า 20 ประเทศ โดยแบ่งเป็น 3 ประเภท คือ เยาวชน ประชาชน และอาวุโส ใน 3 ระยะ คือ 200 เมตร, 500 เมตร และ 2,000 เมตร โดยทีมไทยส่งนักกีฬาเข้าร่วมชิงชัยในประเภทประชาชนทั่วไปและอาวุโส และขอส่งกําลังใจให้ได้รับความสําเร็จในการแข่งขันวันนี้ซึ่งเป็นวันสุดท้ายของงานนี้ ประชาชนคนไทยสามารถร่วมส่งกําลังใจได้ที่ เพจสมาคมเรือพายแห่งแระเทศไทย ที่ลิงค์นี้ https://bit.ly/3cSBZKC
น.ส.ทิพานัน กล่าวด้วยว่า ที่สําคัญชัยชนะของกีฬาพายเรือยาวมังกรที่เกิดขึ้นนอกจากสมรรถภาพของนักกีฬาแล้ว ความสามัคคีและพร้อมเพรียงกันเป็นสิ่งสําคัญ ดังนั้นจะเห็นได้ว่าความสามัคคีเป็นน้ําหนึ่งใจเดียวกันนั้นนําพาไปสู่ความสําเร็จ เช่นเดียวกันกับการขับเคลื่อนการพัฒนาประเทศไทยในทุกๆ ด้านที่ต้องอาศัยความสามัคคีกลมเกลียว
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 9 - 15 กันยายน 2565
วันศุกร์ที่ 16 กันยายน 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 9 - 15 กันยายน 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 9 - 15 กันยายน 2565 พบการกระทําผิด จํานวน 598 คดี คิดเป็นเงินค่าปรับ 9.66 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 9 - 15 กันยายน 2565) พบว่ามีการกระทําผิด จํานวน 598 คดี คิดเป็นเงินค่าปรับ 9.66 ล้านบาท โดยแยกเป็น สุรา จํานวน 338 คดี ค่าปรับ 2.59 ล้านบาท ยาสูบ จํานวน 189 คดี ค่าปรับ 4.72 ล้านบาท ไพ่ จํานวน 6 คดี ค่าปรับ 0.33 ล้านบาท น้ํามันและผลิตภัณฑ์น้ํามัน จํานวน 21 คดี ค่าปรับ 0.49 ล้านบาท รถจักรยานยนต์ จํานวน 28 คดี ค่าปรับ 0.62 ล้านบาท และสินค้าอื่น ๆ จํานวน 16 คดี ค่าปรับ 0.91 ล้านบาท โดยมีของกลางแยกเป็นสุรา จํานวน 5,910.064 ลิตร ยาสูบ จํานวน 30,071 ซอง ไพ่ จํานวน 1,401 สํารับ น้ํามันและผลิตภัณฑ์น้ํามัน จํานวน 13,425.000 ลิตร รถจักรยานยนต์ จํานวน 29 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม – 15 กันยายน 2565 พบว่ามีการกระทําผิด จํานวน 26,287 คดี คิดเป็นเงินค่าปรับ 474.59 ล้านบาท โดยแยกเป็น สุรา จํานวน 14,305 คดี ค่าปรับ 123.94 ล้านบาท ยาสูบ จํานวน 8,898 คดี ค่าปรับ 239.91 ล้านบาท ไพ่ จํานวน 389 คดี ค่าปรับ 3.97 ล้านบาท น้ํามันและผลิตภัณฑ์น้ํามัน จํานวน 862 คดี ค่าปรับ 29.49 ล้านบาท น้ําหอม จํานวน 105 คดี ค่าปรับ 10.28 ล้านบาท รถจักรยานยนต์ จํานวน 1,083 คดี ค่าปรับ จํานวน 26.57 ล้านบาท และสินค้าอื่น ๆ จํานวน 645 คดี ค่าปรับ 40.43 ล้านบาท โดยมีของกลางแยกเป็นน้ําสุรา จํานวน 458,631.538 ลิตร ยาสูบ จํานวน 3,364,915 ซอง ไพ่ จํานวน 23,015 สํารับ น้ํามันและผลิตภัณฑ์น้ํามัน จํานวน 1,035,732.000 ลิตร น้ําหอม จํานวน 302,932 ขวด รถจักรยานยนต์ จํานวน 1,392 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศหรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
https://webdev.excise.go.th/act2560/suppress-news/42-2565/861-2565-9-15-2565-41
รัฐบาลไทย-ข่าวทำเนียบรัฐบาล-The cabinet met on August 30, 2022
วันอังคารที่ 6 กันยายน 2565
The cabinet met on August 30, 2022
The cabinet met on August 30, 2022. Some of the resolutions are as follows:
The cabinet met on August 30, 2022. Some of the resolutions are as follows:
Title: Draft Ministerial Regulation on Thai Industrial Standard for high pressure cleaners and steam cleaners with main powered motors (220 volts), B.E. ...
The cabinet approved in principle the draft Ministerial Regulation on Thai Industrial Standard for high pressure cleaners and steam cleaners with main powered motors (220 volts), B.E. ..., as proposed by Ministry of Industry.
Gist
The draft Ministerial Regulation on Thai Industrial Standard for high pressure cleaners and steam cleaners with main powered motors (220 volts), B.E. ..., prescribes Thai Industrial Standard for high pressure cleaners and steam cleaners with main powered motors (220 volts) under TIS 60335-2-79- 2563. The draft Ministerial Regulation shall take effect after 60 days of being announced in the Royal Gazette.
Title: Request for FY 2022 budget allocation (Government’s contingency fund for emergency) to local administrations for construction/improvement/restoration of roads and for development of reservoirs that were damaged by natural disasters
The cabinet approved FY2022 budget allocation (Government’s contingency fund for emergency) to local administrations for construction/improvement/restoration of roads and for development of reservoirs that were damaged by natural disasters. The approved budget framework is 5,282,570,100 Baht. This is a sproposed by Ministry of Interior.
Gist
The approved budget of 5,282,570,100 Baht will be spent for the implementation of 2,086 projects in 69 provinces to construct/improve/restore roads and reservoirs that were damaged by natural disasters. The budget will be allocated to local administrations as follows:
No.
Budget recipient agencies
No. of province
No. of projects
Budget
(Baht)
รัฐบาลไทย-ข่าวทำเนียบรัฐบาล-ยืนยัน! แผ่นดินไหว จ.เชียงใหม่ ไม่ส่งผลกระทบต่อเขื่อนในภาคเหนือ มีความปลอดภัยและแข็งแรงดี
วันศุกร์ที่ 21 ตุลาคม 2565
ยืนยัน! แผ่นดินไหว จ.เชียงใหม่ ไม่ส่งผลกระทบต่อเขื่อนในภาคเหนือ มีความปลอดภัยและแข็งแรงดี
.....
จากเหตุการณ์แผ่นดินไหวบริเวณพื้นที่ ต.แม่คือ อ.ดอยสะเก็ด จ.เชียงใหม่ เมื่อช่วงเช้ามืดของวันที่ 20 ต.ค. 65 นั้น สํานักสํารวจด้านวิศวกรรมและธรณีวิทยา กรมชลประทาน ได้ดําเนินการตรวจสอบเขื่อนในความรับผิดชอบที่อยู่บริเวณใกล้เคียงเหตุแผ่นดินไหว ประกอบด้วย เขื่อนแม่งัดสมบูรณ์ชล และเขื่อนแม่กวงอุดมธารา จ.เชียงใหม่, เขื่อนแม่สรวย จ.เชียงราย, เขื่อนกิ่วคอหมา และเขื่อนกิ่วลม จ.ลําปาง พบว่า ไม่ได้รับผลกระทบ
.
จากการตรวจสอบ “ค่าอัตราเร่งสูงสุด” ที่สถานีตรวจวัดแผ่นดินไหว พบว่ามีความเร่งสูงสุดที่ตรวจวัดได้มีค่าเท่ากับ 0.00646g ซึ่งค่าอัตราเร่งสูงสุดที่ได้ออกแบบไว้ สามารถรองรับแผ่นดินไหวมีค่าไม่น้อยกว่า 0.2 g จึงไม่ส่งผลกระทบต่อความมั่นคงแข็งแรงของตัวเขื่อนทั้งขนาดใหญ่และขนาดกลาง
.
ทั้งนี้ กรมชลประทานได้ออกแบบเขื่อนทุกแห่ง ให้สามารถรองรับแรงสั่นสะเทือนจากแผ่นดินไหวไว้ด้วย “ค่าที่สูงสุดของความเสี่ยงในพื้นที่ประเทศไทย” และได้ดําเนินการตรวจสอบและติดตามข้อมูลทางสถิติของค่าความเร่งสูงสุดที่เกิดจากเหตุการณ์แผ่นดินไหวอยู่ตลอดเวลา ดังนั้น ขอให้ ปชช. ที่อาศัยอยู่ในพื้นที่ท้ายเขื่อนมีความมั่นใจและเชื่อมั่นในความปลอดภัยแข็งแรงของเขื่อน
Cr. กรมชลประทาน
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ผู้บริหาร ก.อุตฯ เยี่ยมชม บริษัท AGP Corp. ณ สนามบินฮาเนดะ ประเทศญี่ปุ่น
วันพฤหัสบดีที่ 8 กันยายน 2565
ผู้บริหาร ก.อุตฯ เยี่ยมชม บริษัท AGP Corp. ณ สนามบินฮาเนดะ ประเทศญี่ปุ่น
ผู้บริหาร ก.อุตฯ เยี่ยมชม บริษัท AGP Corp. ณ สนามบินฮาเนดะ ประเทศญี่ปุ่น
ประเทศญี่ปุ่น - วันที่ 7 กันยายน 2565 นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วย นายภานุวัฒน์ ตริยางกูรศรี รองปลัดกระทรวงอุตสาหกรรม นายบวร สัตยาวุฒิพงศ์ ผู้อํานวยการกองยุทธศาสตร์และแผนงาน กรมโรงงานอุตสาหกรรม นายกิตติพันธุ์ บางยี่ขัน อัครราชฑูตที่ปรึกษาฝ่ายอุตสาหกรรม ณ กรุงโตเกียว นายศิริวัฒน์ ไวยนิตย์ ผู้อํานวยการศูนย์เทคโนโลยีการผลิตอัตโนมัติและหุ่นยนต์ สถาบันไทย-เยอรมัน และคณะฯ เข้าเยี่ยมชมบริษัท AGP CORPERATION โดยมี Mr. Tetsuya ONUKI President, Representative Director และคณะผู้บริหาร AGC Corp. ให้การต้อนรับ ณ สนามบินฮาเนดะ ประเทศญี่ปุ่น
AGP เป็นบริษัทให้บริการโครงสร้างพื้นฐานของสนามบินที่ก่อตั้งขึ้นในปี พ.ศ. 2508 โดยปัจจุบันมีฐานการดําเนินงานในสนามบินหลักในประเทศญี่ปุ่น จํานวน 10 แห่ง ธุรกิจหลักของบริษัทคือ ธุรกิจจ่ายพลังงานไฟฟ้า อากาศร้อนและเย็น และอากาศอัดสําหรับเป็นพลังงานของเครื่องบินโดยใช้ GPU (Ground Power Unit) ทั้งนี้ บริษัทฯ ได้พัฒนา GPU ที่ใช้พลังงานจากแบตเตอรี่สําหรับเครื่องบินเป็นรายแรกในประเทศญี่ปุ่น และอยู่ระหว่างการทดลองกับเครื่องบินจริงที่สนามบินนาริตะ ซึ่งการเปลี่ยน GPU จากเดิมที่ขับเคลื่อนด้วยเชื้อเพลิงดีเซล ไปเป็นใช้พลังงานจากแบตเตอรี่นั้น จะช่วยลดการปลดปล่อย CO2 ได้จํานวนมา ทั้งนี้ อุตสาหกรรมการบินและโลจิสติกส์ เป็นอุตสาหกรรมอนาคต ที่ประเทศไทยให้ความสําคัญ อีกทั้ง การใช้ GPU ที่ใช้พลังงานจากแบตเตอรี่มีข้อได้เปรียบในการลดการปล่อย CO2 ซึ่งสอดคล้องกับนโยบาย Carbon Neutrality ของไทย
รัฐบาลไทย-ข่าวทำเนียบรัฐบาล-ครม.ขยายเวลายกเว้นภาษีเงินได้บุคคลธรรมดา “วิสาหกิจชุมชน” อีก 3 ปี จนถึง 31 ธ.ค. 68
วันอังคารที่ 25 ตุลาคม 2565
ครม.ขยายเวลายกเว้นภาษีเงินได้บุคคลธรรมดา “วิสาหกิจชุมชน” อีก 3 ปี จนถึง 31 ธ.ค. 68
ครม.ขยายเวลายกเว้นภาษีเงินได้บุคคลธรรมดา “วิสาหกิจชุมชน” อีก 3 ปี จนถึง 31 ธ.ค. 68
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 25 ตุลาคม 2565 ว่า ครม.อนุมัติหลักการร่างกฎกระทรวงการคลัง ฉบับที่ .. พ.ศ. .... ออกตามความในประมวลรัษฎากรว่าด้วยการยกเว้นรัษฎากร ร่างกฎกระทรวงฉบับนี้ มีสาระสําคัญเป็นการขยายระยะเวลาการยกเว้นภาษีเงินได้บุคคลธรรมดา สําหรับวิสาหกิจชุมชนตามกฎหมายว่าด้วยการส่งเสริมวิสาหกิจชุมชน เฉพาะที่เป็นห้างหุ้นส่วนสามัญหรือคณะบุคคลที่ไม่ใช่นิติบุคคล ซึ่งมีเงินได้ปีละไม่เกิน 1.8 ล้านบาท ออกไปอีก 3 ปี โดยเป็นเงินได้พึ่งประเมินที่ได้รับตั้งแต่วันที่ 1 มกราคม 2566 ถึงวันที่ 31 ธันวาคม 2568 (จากเดิมที่สิ้นสุด 31 ธันวาคม 2565) เพื่อช่วยบรรเทาภาษีให้กับวิสาหกิจชุมชนที่จดทะเบียนกับกรมส่งเสริมการเกษตร อีกทั้งเป็นประโยชน์ต่อการประกอบกิจการของวิสาหกิจชุมชนให้เติบโตอย่างต่อเนื่องเป็นวิสาหกิจขนาดกลางและขนาดย่อมในอนาคต
นางสาวรัชดา กล่าวว่า มาตรการทางภาษีนี้ จะไม่ส่งผลให้ภาครัฐสูญเสียรายได้เพิ่มเติม เนื่องจากปัจจุบันวิสาหกิจชุมชนดังกล่าวได้รับการยกเว้นภาษีเงินได้อยู่แล้วตั้งแต่ปี 2551 แต่หากกําหนดให้มีการจัดเก็บภาษีเงินได้บุคคลธรรมดา จะทําให้ภาครัฐมีรายได้เพิ่มขึ้นประมาณ 3 ล้านบาทต่อปี สําหรับในปี 2564 ที่ผ่านมา มีวิสาหกิจชุมชนใช้สิทธิประโยชน์จากมาตรการภาษีนี้ จํานวน 1,350 ราย ยกเว้นภาษี 3.1 ล้านบาท จากเงินได้พึงประเมินรวม 582.3 ล้านบาท
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม รีบแก้ปัญหาคนพ้นโทษ ออกมาก่อเหตุซ้ำ เร่ง “ยุติธรรม”จัด Watchlist บุคคลอันตรายให้ครบ หลังกฎหมายป้องกันทำผิดซ้ำ
วันพุธที่ 26 ตุลาคม 2565
รัฐมนตรีว่าการกระทรวงยุติธรรม รีบแก้ปัญหาคนพ้นโทษ ออกมาก่อเหตุซ้ํา เร่ง “ยุติธรรม”จัด Watchlist บุคคลอันตรายให้ครบ หลังกฎหมายป้องกันทําผิดซ้ํา
รัฐมนตรีว่าการกระทรวงยุติธรรม รีบแก้ปัญหาคนพ้นโทษ ออกมาก่อเหตุซ้ํา เร่ง “ยุติธรรม” จัด Watchlist บุคคลอันตรายให้ครบ หลังกฎหมายป้องกันทําผิดซ้ํา ประกาศราชกิจจานุเบกษาแล้ว มีผลใช้อีก 90 วัน สั่งตั้งอนุกรรมการ ศึกษาแบ่งเกณฑ์การจัดกลุ่ม-ใส่กําไลอีเอ็ม
วันที่ 26 ตุลาคม 2565 นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวง โดยมี นางสาวณัฐธ์ภัสส์ ยงใจยุทธ ผู้ช่วย รมว.ยุติธรรม นายวัลลภ นาคบัว รองปลัดกระทรวงยุติธรรม อธิบดีกรมต่างๆ และผู้บริหารกระทรวง เข้าร่วมประชุม
โดยนายสมศักดิ์ กล่าวถึงความคืบหน้า พ.ร.บ.มาตรการป้องกันการกระทําความผิดซ้ําในความผิดเกี่ยวกับเพศหรือที่ใช้ความรุนแรง หรือ กฎหมาย JSOC ว่า ได้มีการประกาศในราชกิจจานุเบกษาแล้ว เมื่อวันที่ 25 ตุลาคมที่ผ่านมา โดยจะมีผลบังคับใช้อีก 90 วัน คือ วันที่ 23 มกราคม 2566 ดังนั้น ตนอยากให้ทุกหน่วยงานที่เกี่ยวข้อง เร่งเตรียมความพร้อม โดยเฉพาะการสร้างการรับรู้ และการจัด Watchlist กลุ่มบุคคลอันตราย ให้ชัดเจน เพราะเริ่มมีผู้พ้นโทษ ออกมาก่อเหตุ แต่กลับไม่อยู่ในการจัด Watchlist
ขณะที่ นายชาญ วชิรเดช รองอธิบดีกรมราชทัณฑ์ ชี้แจงว่า ที่ผ่านมา กฎหมาย JSOC ยังไม่จบ ทางกรรมาธิการฯ ก็มีการเพิ่มเติมมา จึงยังไม่มีการจัด Watchlist ทั้งหมด ซึ่งอาจทําให้ผู้พ้นโทษ บางรายที่ออกไปก่อเหตุนั้น ไม่ได้ถูกจัดอยู่ใน Watchlist รวมถึงบางราย อาจยังไม่ชัดเจนว่า จะเข้าความผิดข้อใด ในการจัดกลุ่ม Watchlist ผู้ต้องขัง ที่ต้องเข้าข่ายทั้งข้อ 1 ประกอบด้วย ความผิดเกี่ยวกับการก่อให้เกิดภยันตรายต่อประชาชน ,ความผิดเกี่ยวกับเพศ ,ความผิดเกี่ยวกับชีวิตและร่างกาย ,ความผิดเกี่ยวกับเสรีภาพและชื่อเสียง ,ความผิดเกี่ยวกับทรัพย์ และข้อ 2 ประกอบด้วย ฆ่าเด็ก หรือ ข่มขืนเด็ก , ฆ่าข่มขืน ,ฆาตกรต่อเนื่อง ,กระทําผิดซ้ําซาก ,ฆาตรกรโรคจิต ,สังหารหมู่ ,ผู้ค้ายาเสพติดรายใหญ่ โดยทําให้บางราย เข้าหลักเกณฑ์เพียงข้อ 1 แต่ไม่เข้าเงื่อนไขข้อ 2 จึงไม่ถูกจัด Watchlist
นายสมศักดิ์ กล่าวต่อว่า เมื่อมีกฎหมาย JSOC ออกมาแล้ว เราต้องเร่งจัด Watchlist ตามฐานความผิด 12 มาตรา ซึ่งตนจะตั้งคณะอนุกรรมการขึ้นมา 1 ชุด เพื่อให้ศึกษาการจัดกลุ่ม Watchlist ในการกําหนดว่าแต่ละมาตรการความผิด จะต้องมีการจัดอยู่ใน Watchlist ใด และต้องติดกําไลอีเอ็ม หลังพ้นโทษเป็นเวลาเท่าไร โดยขอให้อนุกรรมการชุดนี้ เร่งสรุปความคืบหน้าทุกสัปดาห์ พร้อมขอให้มีการหยิบยกคดีสําคัญขึ้นมา เป็นเคสตัวอย่างด้วย ว่าถ้าเป็นกรณีแบบนี้ ต้องติดกําไลอีเอ็มกี่ปี
“ก่อนหน้านี้ การจัด Watchlist ทําโดยยังไม่มีกฎหมาย แต่ขณะนี้ มีกฎหมายป้องกันการกระทําผิดซ้ําแล้ว เพียงก่อเหตุรุนแรง ก็จะเข้ามาตราต่างๆ ของกฎหมายนี้แล้ว ที่ต้องถูกเฝ้าระวัง ซึ่งการใส่กําไลอีเอ็ม จะไม่เท่ากัน ต้องขึ้นอยู่กับคณะกรรมการพิจารณา และอนุกรรมการ ที่ผมตั้งขึ้นมาศึกษาแนวทางไว้ ซึ่งได้สั่งการให้เร่งด่วนที่สุด เพราะผมซีเรียสกับเรื่องนี้มาก รู้สึกเสียใจทุกครั้ง ที่ยังเจอข่าวผู้พ้นโทษ ออกมาก่อเหตุซ้ํา หรือ ข่าวสะเทือนขวัญ กับกลุ่มผู้หญิง ดังนั้น ผมจะเร่งจัดทําบุคคลอันตรายให้เร็วที่สุด เพื่อทําให้สังคม โดยเฉพาะกลุ่มผู้หญิง รู้สึกอุ่นใจ และปลอดภัยจากบุคคลอันตราย ที่เราช่วยเฝ้าระวังอย่างใกล้ชิดแล้ว” รมว.ยุติธรรม กล่าว
รัฐบาลไทย-ข่าวทำเนียบรัฐบาล-รองปลัดฯ วรวรรณ นำคณะผู้บริหาร ลงพื้นที่เยี่ยมชมการดำเนินงาน หมู่บ้าน CIV ชุมนุมบางใบไม้ จังหวัดสุราษฎร์ธานี
วันศุกร์ที่ 9 กันยายน 2565
รองปลัดฯ วรวรรณ นําคณะผู้บริหาร ลงพื้นที่เยี่ยมชมการดําเนินงาน หมู่บ้าน CIV ชุมนุมบางใบไม้ จังหวัดสุราษฎร์ธานี
รองปลัดฯ วรวรรณ นําคณะผู้บริหาร ลงพื้นที่เยี่ยมชมการดําเนินงาน หมู่บ้าน CIV ชุมนุมบางใบไม้ จังหวัดสุราษฎร์ธานี
สุราษฎร์ธานี- วันที่ 5 กันยายน 2565 นางวรวรรณ ชิตอรุณ รองปลัดกระทรวงอุตสาหกรรม ลงพื้นที่เยี่ยมชมการดําเนินงาน โครงการหมู่บ้านอุตสาหกรรมสร้างสรรค์ (Creative Industry Village: CIV) พร้อมด้วย นายเศรษฐรัชต์ เลือดสกุล ผู้ช่วยปลัดกระทรวงอุตสาหกรรม นายนฤบดินทร์ วุฒิวรรณ ผู้อํานวยการกองยุทธศาสตร์และแผนงาน นางสาวรัชญา กุลณพงษ์ ผู้อํานวยการฝ่ายความยั่งยืน บริษัท โทเทิ่ล แอ็คเซ็ส คอมมูนิเคชั่น จํากัด (มหาชน) (DTAC) พร้อมคณะ โดยมี นางทัศนีย์ ภักดีประพันธ์ อุตสาหกรรมจังหวัดสุราษฎร์ธานี ให้การต้อนรับ ณ ชุมนุมบางใบไม้ ตําบลบางใบไม้ อําเภอเมือง จังหวัดสุราษฎร์ธานี
โดยการลงพื้นที่เยี่ยมชม หมู่บ้าน CIV ในครั้งนี้ รองปลัดฯ วรวรรณ พร้อมคณะ ได้เยี่ยมชมการดําเนินงาน ของชุมชนบางใบไม้ ได้แก่ - ศูนย์การเรียนรู้ Coconut Academy by สวนลุงสงค์ เป็นศูนย์การเรียนรู้ผลิตภัณฑ์น้ํามันมะพร้าวสกัดเย็น ซึ่งปัจจุบัน เปิดเป็นสถานที่ศึกษาดูงานในการผลิตน้ํามันมะพร้าวสกัดเย็น และผลิตภัณฑ์จากน้ํามันมะพร้าว แหล่งท่องเที่ยวเชิงสุขภาพ และการอนุรักษ์ภูมิปัญญาท้องถิ่น มีผลิตภัณฑ์ อาทิเช่น น้ํามันมะพร้าวสกัดเย็น น้ํามันมะพร้าวสําหรับปรุงอาหาร สบู่น้ํามันมะพร้าว แชมพู เซรั่มบํารุงผม เป็นต้น - วิสาหกิจชุมนุมรักษ์สมุนไพรตําบลบางไทร เป็นการแปรรูปสมุนไพรท้องถิ่น สู่ผลิตภัณฑ์ชุมชน อาทิเช่น สบู่เหลว 3 สมุนไพร ประกอบด้วย เหงือกปลาหมอ ขมิ้นชัน และสํามะงา น้ํายาบ้วนปากสมุนไพร ทันตมูลาเฟรช และชาสมุนไพร เพื่อปรับสมดุลสตรีธาตุ เป็นต้น
ทั้งนี้ กระทรวงอุตสาหกรรม ได้ร่วมกับ "ดีแทค เน็ตทํากิน" เพื่อพัฒนาทักษะทางดิจิทัล โดยหมู่บ้าน CIV ชุมนุมบางใบไม้ ยังได้รับการสนับสนุนในด้านต่าง ๆ จากกระทรวงอุตสาหกรรม ได้แก่ การบูรณาการร่วมกับจังหวัดสุราษฎร์ธานี โครงการพัฒนาเมืองสมุนไพรสุราษฎร์ธานี (Suratthani Herbal City) ได้รับการสนับสนุน Big Brother ช่วยเหลือชุมชน โครงการส่งเสริมและพัฒนาด้านการมาตรฐานผลิตภัณฑ์ชุมชน (มผช.) โครงการเสริมแกร่ง SME กองทุนพัฒนาเอสเอ็มอี ตามแนวประชารัฐ นอกจากนี้ รองปลัดฯ วรวรรณ ได้มอบเครื่องหมาย มอก.เอส ให้แก่ผู้ประกอบการ ได้แก่ ด้านการบริการกิจกรรมเชิงนิเวศเพื่อการท่องเที่ยว มอก.เอส 198-2565 ด้านการบริการหมู่บ้านอุตสาหกรรมสรรค์เพื่อการท่องเที่ยว มอก.เอส 199-2565 ด้านการบริการร้านกาแฟ มอก.เอส 79-2562 และ ผลิตภัณฑ์สบู่เหลวสมุนไพร มอก.เอส 14-2562
รัฐบาลไทย-ข่าวทำเนียบรัฐบาล-ดีอีเอส โดยกรมอุตุนิยมวิทยา ร่วมกับ ปภ. จับมือ LINE (ประเทศไทย) เปิดตัว LINE ALERT บัญชีแจ้งเตือนภัยพิบัติร้ายแรงให้คนไทยเกาะติดสถานการณ์ภัยธรรมชาติอย่างทั่วถึงและทันเวลา
วันพฤหัสบดีที่ 6 ตุลาคม 2565
ดีอีเอส โดยกรมอุตุนิยมวิทยา ร่วมกับ ปภ. จับมือ LINE (ประเทศไทย) เปิดตัว LINE ALERT บัญชีแจ้งเตือนภัยพิบัติร้ายแรงให้คนไทยเกาะติดสถานการณ์ภัยธรรมชาติอย่างทั่วถึงและทันเวลา
ดีอีเอส โดยกรมอุตุนิยมวิทยา ร่วมกับ ปภ. จับมือ LINE (ประเทศไทย) เปิดตัว LINE ALERT บัญชีแจ้งเตือนภัยพิบัติร้ายแรงให้คนไทยเกาะติดสถานการณ์ภัยธรรมชาติอย่างทั่วถึงและทันเวลา
เมื่อวันที่5ต.ค. 2565นายชัยวุฒิธนาคมานุสรณ์ได้ร่วมเป็นสักขีพยานการลงนามบันทึกความเข้าใจว่าด้วยความร่วมมือในการสร้างสรรค์และให้บริการLINE ALERTระหว่างดร.ชมภารี ชมภูรัตน์อธิบดีกรมอุตุนิยมวิทยานายบุญธรรมเลิศสุขีเกษมอธิบดีกรมป้องกันและบรรเทาสาธารณภัยและดร.พิเชษฐ ฤกษ์ปรีชาประธานเจ้าหน้าที่บริหารLINE (ประเทศไทย)โดยมีนางอําไพจิตแจ่มใสผู้ช่วยปลัดกระทรวงฯว่าที่ร้อยตรีธนะสิทธิ์ เอี่ยมอนันชัยรองอธิบดีกรมอุตุนิยมวิทยาฝ่ายวิชาการและนายรัฐพล นราดิศรรองอธิบดีกรมป้องกันและบรรเทาสาธารณภัยร่วมงานณไลน์พาร์คออฟฟิสLINEประเทศไทยชั้น18อาคารเกสรทาวเวอร์ราชประสงค์
การลงนามบันทึกความเข้าใจในวันนี้เป็นเพียงจุดเริ่มต้นของกรมอุตุนิยมวิทยากรมป้องกันและบรรเทาสาธารณภัยและบริษัทไลน์คอมพานี(ประเทศไทย)จํากัดที่จะทําให้ความร่วมมือนี้ขยายผลออกไปเพื่อความปลอดภัย.ในชีวิตและทรัพย์สินของประชาชนที่จะทําให้ประชาชนมีความมั่นใจได้ว่าจะได้รับทราบข้อมูลข่าวสารการเตือนภัยพิบัติที่รวดเร็วและทันเหตุการณ์ลดผลกระทบที่จะเกิดขึ้นกับชีวิตและทรัพย์สินของประชาชนท่ามกลางการเปลี่ยนแปลงของสภาวะอากาศที่ทวีความรุนแรงขึ้นในปัจจุบันนี้
*****************
รัฐบาลไทย-ข่าวทำเนียบรัฐบาล-รัฐบาลเร่งปรับปรุงซ่อมแซมถนนและพัฒนาแหล่งเก็บน้ำทั่วประเทศ
วันจันทร์ที่ 5 กันยายน 2565
รัฐบาลเร่งปรับปรุงซ่อมแซมถนนและพัฒนาแหล่งเก็บน้ําทั่วประเทศ
วันศุกร์ที่ 2 กันยายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเร่งฟื้นฟูโครงสร้างพื้นฐานทั่วประเทศแก้ไขความเดือดร้อนแก่ประชาชน โดยอนุมัติงบประมาณ
5,282 ล้านบาท ให้องค์กรปกครองส่วนท้องถิ่นในพื้นที่ 69 จังหวัดทั่วประเทศ ใช้ก่อสร้าง ปรับปรุง
ซ่อมแซมถนน และพัฒนาแหล่งกักเก็บน้ําที่ได้รับความเสียหายจากสาธารณภัย แบ่งเป็น ภาคเหนือ 9 จังหวัด
183 โครงการ ภาคตะวันออกเฉียงเหนือ 19 จังหวัด 883 โครงการ ภาคกลาง 16 จังหวัด 580 โครงการ
ภาคตะวันออก 7 จังหวัด 52 โครงการ ภาคตะวันตก 5 จังหวัด 65 โครงการ และภาคใต้ 13 จังหวัด 323
โครงการ ทั้งนี้ ที่ประชุม ครม. เน้นย้ําให้เร่งดําเนินการให้แล้วเสร็จภายในเดือน ก.ย.2565
โดยคํานึงถึงประโยชน์สูงสุดของราชการและประชาชน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-อนุทิน มอบโล่/เกียรติบัตรเชิดชูเกียรติ คณะผู้เชี่ยวชาญ AEFI สร้างความเชื่อมั่นด้านวัคซีนโควิด 19 แก่ประชาชน
วันพุธที่ 7 กันยายน 2565
อนุทิน มอบโล่/เกียรติบัตรเชิดชูเกียรติ คณะผู้เชี่ยวชาญ AEFI สร้างความเชื่อมั่นด้านวัคซีนโควิด 19 แก่ประชาชน
รองนายกรัฐมนตรีและรัฐมนตรีว่าการกระทรวงสาธารณสุข มอบโล่และเกียรติบัตรเชิดชูเกียรติแก่คณะผู้เชี่ยวชาญอาการไม่พึงประสงค์ภายหลังได้รับการสร้างเสริมภูมิคุ้มกันโรคติดเชื้อไวรัสโคโรนา 2019 ที่สนับสนุนการเฝ้าระวังเหตุการณ์ไม่พึงประสงค์ภายหลังได้รับวัคซีน
รองนายกรัฐมนตรีและรัฐมนตรีว่าการกระทรวงสาธารณสุข มอบโล่และเกียรติบัตรเชิดชูเกียรติแก่คณะผู้เชี่ยวชาญอาการไม่พึงประสงค์ภายหลังได้รับการสร้างเสริมภูมิคุ้มกันโรคติดเชื้อไวรัสโคโรนา 2019 ที่สนับสนุนการเฝ้าระวังเหตุการณ์ไม่พึงประสงค์ภายหลังได้รับวัคซีน ช่วยสร้างความเชื่อมั่นด้านประสิทธิภาพ ความปลอดภัยของวัคซีน และจัดการเหตุการณ์ไม่พึงประสงค์อย่างเหมาะสม ทําให้ไทยบรรลุเป้าหมายการฉีดวัคซีนแก่ประชากรแล้วกว่า 142 ล้านเข็ม
วันนี้ (7 กันยายน 2565) ที่ สํานักงานปลัดกระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานมอบโล่และเกียรติบัตรเชิดชูเกียรติ แก่คณะผู้เชี่ยวชาญอาการไม่พึงประสงค์ภายหลังได้รับการสร้างเสริมภูมิคุ้มกันโรค (AEFI) จากวัคซีนโควิด 19 โดยมี นายแพทย์เกียรติภูมิ วงศ์รจิต ปลัดกระทรวงสาธารณสุข นพ.โอภาส การย์กวินพงศ์ อธิบดีกรมควบคุมโรค ผู้บริหารกระทรวงสาธารณสุข ทั้งส่วนกลางและส่วนภูมิภาค ร่วมงาน
นายอนุทิน กล่าวว่า ประเทศไทยได้รณรงค์ฉีดวัคซีนโควิด 19 แก่ประชาชนที่อาศัยอยู่ในประเทศ เพื่อป้องกันการระบาดและลดความรุนแรงของโรค โดยกระทรวงสาธารณสุข ได้แต่งตั้งอาจารย์แพทย์และผู้เชี่ยวชาญจากหลายสาขา เป็นคณะผู้เชี่ยวชาญพิจารณาเหตุการณ์ไม่พึงประสงค์ภายหลังได้รับการสร้างเสริมภูมิคุ้มกันโรคติดเชื้อไวรัสโคโรนา 2019 ทั้งระดับส่วนกลางและเขต เพื่อสนับสนุนและขับเคลื่อนการดําเนินงานการเฝ้าระวังเหตุการณ์ไม่พึงประสงค์ภายหลังได้รับการฉีดวัคซีน โดยข้อมูลถึงวันที่ 5 กันยายน 2565 ประเทศไทยฉีดวัคซีนโควิด 19 ไปแล้วทั้งสิ้น 142,891,943 โดส มีรายงานเหตุการณ์ไม่พึงประสงค์ร้ายแรง 7,597 เหตุการณ์ มีการประชุมเพื่อพิจารณาเหตุการณ์ไม่พึงประสงค์ 97 ครั้ง พบว่ากว่าร้อยละ 60 เป็นเหตุการณ์ร่วมที่ไม่เกี่ยวข้องกับวัคซีน และประมาณร้อยละ 0.8เป็นเหตุการณ์ที่เกี่ยวข้องกับวัคซีน ซึ่งส่วนใหญ่เป็นการแพ้ที่ไม่รุนแรง
เพื่อเป็นการขอบคุณและเชิดชูเกียรติ กระทรวงสาธารณสุข จึงได้มอบโล่และเกียรติบัตรแก่คณะผู้เชี่ยวชาญ ผู้ทรงคุณวุฒิทางด้านการแพทย์และสาธารณสุข ทั้งสังกัดกระทรวงสาธารณสุข มหาวิทยาลัย และคณะทํางานฯ จากทั่วประเทศ ได้แก่ เขตบริการสุขภาพที่ 1 – 12 สํานักงานป้องกันควบคุมโรคที่ 1 – 12 สํานักงานสาธารณสุขจังหวัด โรงพยาบาล ทีมเลขานุการระดับส่วนกลางและเขต รวมถึงผู้มีส่วนร่วม รวม 505 คน ที่ร่วมติดตามข้อมูล พิจารณาและให้ข้อเสนอแนะแก่ผู้ป่วยจากเหตุการณ์ไม่พึงประสงค์ภายหลังได้รับวัคซีน และจัดการเหตุการณ์ไม่พึงประสงค์อย่างถูกต้องเหมาะสมตลอดระยะเวลาที่ผ่านมา ทําให้ประเทศไทยสามารถบรรลุผลเป้าหมายการฉีดวัคซีน ได้กว่าร้อยละ 80 ของประชากร ช่วยสร้างความเชื่อมั่นให้กับประชาชนในการเข้ารับการฉีดวัคซีนว่ามีประสิทธิภาพ มีความปลอดภัย ช่วยลดการป่วยหนักและเสียชีวิตจากโรคโควิด 19 ให้กับประชาชนได้จํานวนมาก ทั้งนี้คณะผู้เชี่ยวชาญ ยังคงทํางานกันต่อไปเพื่อให้ประชาชนมีความมั่นใจต่อการฉีดวัคซีนโควิด 19 ในประเทศไทย
********************************* 7 กันยายน 2565
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เข้าร่วมการประชุมรัฐมนตรีขนส่งอาเซียน ครั้งที่ 28
วันจันทร์ที่ 17 ตุลาคม 2565
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เข้าร่วมการประชุมรัฐมนตรีขนส่งอาเซียน ครั้งที่ 28
การประชุมฯ ระหว่างวันที่ 16 - 17 ตุลาคม 2565 ณ เมืองบาหลี ประเทศอินโดนีเซีย
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เข้าร่วมการประชุมรัฐมนตรีขนส่งอาเซียน ครั้งที่ 28 และการประชุมอื่น ๆ ที่เกี่ยวข้อง โดยมี นางจตุพร เนียมสุข ผู้ช่วยปลัดกระทรวงคมนาคม และผู้แทนหน่วยงานที่เกี่ยวข้อง ได้แก่ กรมเจ้าท่า กรมการขนส่งทางบก กรมทางหลวง สํานักงานนโยบายและแผนการขนส่งและจราจร กรมการขนส่งทางราง สํานักงานการบินพลเรือนแห่งประเทศไทย การรถไฟแห่งประเทศไทย การท่าเรือแห่งประเทศไทย บริษัท วิทยุการบินแห่งประเทศไทย จํากัด และกระทรวงการต่างประเทศ เข้าร่วมการประชุมฯ ระหว่างวันที่ 16 - 17 ตุลาคม 2565 ณ เมืองบาหลี ประเทศอินโดนีเซีย
การประชุมรัฐมนตรีขนส่งอาเซียน ครั้งที่ 28 และการประชุมระดับรัฐมนตรีที่เกี่ยวข้อง ประกอบด้วย การประชุมรัฐมนตรีขนส่งระหว่างอาเซียน - สาธารณรัฐเกาหลี ครั้งที่ 13 การประชุมรัฐมนตรีขนส่งระหว่างอาเซียน - ญี่ปุ่น ครั้งที่ 20 และการประชุมรัฐมนตรีขนส่งระหว่างอาเซียน - จีน ครั้งที่ 21 โดยมี H.E. Mr. Budi Karya Sumadi รัฐมนตรีว่าการกระทรวงคมนาคมของอินโดนีเซีย ทําหน้าที่ประธานการประชุม โดยที่ประชุมได้ร่วมหารือในประเด็นเกี่ยวกับความร่วมมือด้านการขนส่งและแลกเปลี่ยนทัศนะต่อสถานการณ์ระหว่างประเทศในปัจจุบันเพื่อพัฒนาการคมนาคมขนส่งในภูมิภาค และร่วมรับรองงานที่มีลําดับความสําคัญและผลลัพธ์ที่สําคัญในสาขาการขนส่ง ประจําปี 2566 และเอกสารต่าง ๆ ได้แก่ คู่มือว่าด้วยระบบการจัดการสิ่งแวดล้อมท่าอากาศยาน หลักการสําหรับการจัดทํากฎระเบียบว่าด้วยการบริการขนส่งโดยการใช้แอปพลิเคชันสําหรับการขนส่งผู้โดยสารในอาเซียน และกรอบการดําเนินงานเพื่อส่งเสริมการหมุนเวียนตู้คอนเทนเนอร์ในภูมิภาค ซึ่งสะท้อนให้เห็นความร่วมมือของอาเซียนในการมุ่งสู่การขนส่งอัจฉริยะ และการปรับตัวที่ยืดหยุ่นพร้อมรับความเปลี่ยนแปลงที่เกิดขึ้นภายหลังการระบาดของโรคโควิด-19
ระหว่างการประชุมรัฐมนตรีขนส่งอาเซียน ครั้งที่ 28 นายอธิรัฐ รัตนเศรษฐ รัฐมนตรีช่วยว่าการกระทรวงคมนาคมได้กล่าวถ้อยแถลงสนับสนุนการรับรองเอกสารต่าง ๆ โดยประเทศไทยพร้อมจะทํางานอย่างใกล้ชิดกับประเทศสมาชิกอาเซียนในการดําเนินการให้เกิดผลอย่างเป็นรูปธรรม อีกทั้งประเทศไทยพร้อมสนับสนุนงานของอาเซียนในสาขาการขนส่งที่จะดําเนินการในปีถัดไป เพื่อบรรลุวัตถุประสงค์และเป้าหมายตามแผนยุทธศาสตร์ด้านการขนส่งของอาเซียน หรือแผนยุทธศาสตร์กัวลาลัมเปอร์ (Kuala Lumpur Transport Strategic Plan : KLTSP) อันจะช่วยพัฒนาและส่งเสริมขีดความสามารถด้านการขนส่งของประเทศไทย ตลอดจนอํานวยความสะดวกการค้าและการลงทุนในประเทศไทยและอาเซียน
ในโอกาสนี้ นายอธิรัฐ รัตนเศรษฐ รัฐมนตรีช่วยว่าการกระทรวงคมนาคมยังได้แลกเปลี่ยนข้อคิดเห็นกับรัฐมนตรีขนส่งของประเทศสมาชิกอาเซียน เพื่อสานต่อความสัมพันธ์ระหว่างประเทศไทยกับประเทศสมาชิก และเน้นย้ําเจตนารมณ์ในการดําเนินงานร่วมกับประเทศสมาชิกอาเซียนในการยกระดับมาตรฐานการขนส่งในสาขาต่าง ๆ ของไทยให้มีความยืดหยุ่น ยั่งยืน ครอบคลุม และมีความเป็นสากลทัดเทียมนานาประเทศ
รัฐบาลไทย-ข่าวทำเนียบรัฐบาล-ศบค. เห็นชอบยกเลิก พ.ร.ก.ฉุกเฉินฯ ตั้งแต่ 30 ก.ย. 65 เป็นต้นไป “ขอบคุณ” ทุกหน่วยที่เกี่ยวข้อง ที่ร่วมทำงานเพื่อประเทศชาติ และประชาชน
วันศุกร์ที่ 23 กันยายน 2565
ศบค. เห็นชอบยกเลิก พ.ร.ก.ฉุกเฉินฯ ตั้งแต่ 30 ก.ย. 65 เป็นต้นไป “ขอบคุณ” ทุกหน่วยที่เกี่ยวข้อง ที่ร่วมทํางานเพื่อประเทศชาติ และประชาชน
.....
ที่ประชุม ศบค. (23 ก.ย. 65) มีมติให้ “ยกเลิก” ประกาศสถานการณ์ฉุกเฉินในทุกเขตท้องที่ทั่วราชอาณาจักร เมื่อ 25 มี.ค. 65 และการขยายระยะเวลาการประกาศสถานการณ์ฉุกเฉินในทุกเขตท้องที่ทั่วราชอาณาจักร (คราวที่ 19) เมื่อ 27 ก.ค. 65 รวมทั้งข้อกําหนดและประกาศต่าง ๆ ตั้งแต่ 30 ก.ย. 65 เป็นต้นไป
.
เนื่องจากสถานการณ์ต่าง ๆ ในปัจจุบัน ได้คลี่คลายลงอย่างมาก และหน่วยงานที่เกี่ยวข้องสามารถดําเนินการแก้ไขปัญหาได้ตามปกติ
.
รัฐบาลขอ “ขอบคุณ” ทุกศูนย์ปฏิบัติการ และทุกหน่วยงานที่เกี่ยวข้องที่ร่วมกันทําหน้าที่อย่างเต็มกําลังความสามารถ ทําให้ประเทศไทยและประชาชนสามารถผ่านพ้นสถานการณ์การแพร่ระบาดของโรคโควิด-19 มาได้ จนเป็นที่ยอมรับจากนานาประเทศ
.
อ่านเพิ่มเติม คลิกhttps://www.thaigov.go.th/news/contents/details/59595
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ก.แรงงาน พัฒนาระบบบริการ ทดสอบมาตรฐานด้วย e-Testing สะดวก รวดเร็ว และโปร่งใส
วันเสาร์ที่ 24 กันยายน 2565
ก.แรงงาน พัฒนาระบบบริการ ทดสอบมาตรฐานด้วย e-Testing สะดวก รวดเร็ว และโปร่งใส
กระทรวงแรงงาน โดยกรมพัฒนาฝีมือแรงงาน พัฒนาระบบบริการประชาชน ผู้ผ่านการอบรมหรือทดสอบมาตรฐาน พิมพ์วุฒิบัตรหรือใบรับรองผ่านออนไลน์ พร้อมจัดบริการทดสอบผ่านระบบ e-Testing  เพื่อก้าวสู่รัฐบาลดิจิทัล
รัฐบาลไทย-ข่าวทำเนียบรัฐบาล-ครม.อนุมัติ 3.85 พันล้าน พัฒนาสถานีศิริราชเป็นอาคารรักษาพยาบาลและสถานีรถไฟฟ้าแห่งแรกของประเทศ เชื่อมรถไฟสายสีแดงอ่อน-รถไฟฟ้าสายสีส้ม
วันอังคารที่ 27 กันยายน 2565
ครม.อนุมัติ 3.85 พันล้าน พัฒนาสถานีศิริราชเป็นอาคารรักษาพยาบาลและสถานีรถไฟฟ้าแห่งแรกของประเทศ เชื่อมรถไฟสายสีแดงอ่อน-รถไฟฟ้าสายสีส้ม
ครม.อนุมัติ 3.85 พันล้าน พัฒนาสถานีศิริราชเป็นอาคารรักษาพยาบาลและสถานีรถไฟฟ้าแห่งแรกของประเทศ เชื่อมรถไฟสายสีแดงอ่อน-รถไฟฟ้าสายสีส้ม
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 27 กันยายน 2565 ว่า ครม.อนุมัติการดําเนินโครงการอาคารรักษาพยาบาลและสถานีศิริราช คณะแพทยศาสตร์ศิริราชพยาบาล มหาวิทยาลัยมหิดล งบประมาณรวมทั้งสิ้น 3,851.27 ล้านบาท แบ่งเป็นงบลงทุนค่าก่อสร้าง 2,338.27 ล้านบาท ครุภัณฑ์การแพทย์ 1,400 ล้านบาท และงบบุคลากร (หมวดเงินเดือน) 113.01 ล้านบาท โดยขออนุมัติงบประมาณตั้งแต่ปีงบประมาณ 2566 - 2569 จํานวน 2,552.50 ล้านบาท และเงินสมทบจากเงินนอกงบประมาณ จํานวน 1,298.77 ล้านบาท ในลักษณะเป็นเงินอุดหนุน
โครงการนี้เกิดขึ้นโดยคณะแพทยศาสตร์ศิริราชพยาบาล การรถไฟแห่งประเทศไทย (รฟท.) และการรถไฟฟ้าขนส่งมวลชนแห่งประเทศไทย (รฟม.) ได้ร่วมลงนามบันทึกความเข้าใจว่าด้วยความร่วมมือเพื่อดําเนินโครงการก่อสร้างอาคารรักษาพยาบาลและสถานีศิริราช เพื่อให้เป็นสถานีขนส่งมวลชนเพื่อสุขภาพและสาธารณสุขแห่งแรกของประเทศไทย โดยพัฒนาจุดเชื่อมโยงการเดินทางโดยรถไฟฟ้าบริเวณโรงพยาบาลศิริราช จํานวน 2 สถานี คือ สถานีศิริราช รถไฟฟ้าสายสีส้มของ รฟม. และสถานีธนบุรี - ศิริราช รถไฟฟ้าสายสีแดงอ่อนของ รฟท. และเพิ่มประโยชน์การใช้งานนอกเหนือจากสถานีรถไฟฟ้าด้วยการบริการรักษาพยาบาล เช่น งานบริการผู้ป่วยนอก งานบริการผู้ป่วยใน งานบริการตรวจผู้ป่วยที่ไม่จําเป็นต้องพักค้าง เป็นต้น เพื่ออํานวยความสะดวกให้ผู้ป่วยสามารถเข้าถึงการรักษาพยาบาลได้อย่างรวดเร็ว ลดระยะเวลาการเดินทางและลดความแออัดของผู้ป่วยภายในโรงพยาบาลศิริราชด้วยการเป็น One Stop Service และ Best Integrated Care
นางสาวรัชดา กล่าวว่า โครงการนี้ตั้งอยู่บนพื้นที่ รฟท. ซึ่งต่อเนื่องกับคณะแพทยศาสตร์ศิริราชพยาบาล มหาวิทยาลัยมหิดล บริเวณสถานีรถไฟธนบุรี - ศิริราช ช่วงเชื่อมต่อสถานีรถไฟฟ้าสายสีแดงอ่อน เลียบคลองบางกอกน้อย โดยเป็นการเช่าที่ดินของ รฟท. บนพื้นที่ 4.67 ไร่ (7,456 ตารางเมตร) ระยะเวลาเช่า 30 ปี สําหรับลักษณะของโครงการ เป็นการก่อสร้างอาคารสูง 15 ชั้น ชั้นใต้ดิน 3 ชั้น รวมความสูงของอาคารเท่ากับ 81 เมตร มีพื้นที่ใช้สอยประมาณ 51,853 ตารางเมตร แบ่งเป็น 1.พื้นที่โรงพยาบาล 47,537 ตารางเมตร 2.พื้นที่รถไฟสายสีแดงอ่อน 3,410 ตารางเมตร และ 3.พื้นที่รถไฟฟ้าสายสีส้ม 906 ตารางเมตร พร้อมพื้นที่จอดรถ 79 คัน ใช้ระยะเวลาก่อสร้าง 32 เดือน รวมระยะเวลาดําเนินโครงการ 4 ปี
“ปัจจุบันโรงพยาบาลศิริราช เป็นโรงพยาบาลขนาด 2,100 เตียง ให้บริการผู้ป่วยนอกเฉลี่ยประมาณ 3 ล้านคนต่อปี และบริการผู้ป่วยในเฉลี่ยประมาณ 8.3 หมื่นคนต่อปี ซึ่งการดําเนินการโครงการอาคารรักษาพยาบาลและสถานีศิริราชนี้ จะช่วยอํานวยความสะดวกให้กับประชาชนในการเข้าถึงการรักษาพยาบาลได้อย่างรวดเร็วและลดความแออัดในโรงพยาบาลศิริราช อีกทั้ง เป็นการยกระดับการให้บริการด้านสาธารณสุขไทย ในรูปแบบสถานีขนส่งมวลชนเพื่อสุขภาพและสาธารณสุขแห่งแรกของประเทศด้วย” นางสาวรัชดากล่าว
รัฐบาลไทย-ข่าวทำเนียบรัฐบาล-บสย. ร่วมใจแก้หนี้ ยกขบวน “บสย. F.A. Center” ช่วยพ่อค้า-แม่ขาย
วันศุกร์ที่ 28 ตุลาคม 2565
บสย. ร่วมใจแก้หนี้ ยกขบวน “บสย. F.A. Center” ช่วยพ่อค้า-แม่ขาย
บสย.ได้จัดกิจกรรมเดินตลาด ณ ตลาดนัดรวมยาง เทเวศร์  ตรงข้ามธนาคารแห่งประเทศไทย เพื่อประชาสัมพันธ์ สร้างการรับรู้ และเชิญชวนผู้ประกอบการ SMEs เข้าร่วมงาน “มหกรรมร่วมใจแก้หนี้สัญจร” “มีหนี้ต้องแก้ไข เริ่มต้นใหม่อย่างยั่งยืน”
บสย. ร่วมใจแก้หนี้ จัดกิจกรรมเดินตลาด ชวนพ่อค้า แม่ขาย รายย่อย และภาคประชาชนร่วมงาน “มหกรรมร่วมใจแก้หนี้สัญจร” ผนึกกําลัง สถาบันการเงินเฉพาะกิจของรัฐ มอบของขวัญให้พี่น้อง SMEs ยกทีมหมอหนี้ บสย. F.A. Center ปรึกษาฟรี ร่วมหาทางออก แก้หนี้ เติมทุน ชุบชีวิตธุรกิจ เพื่อความยั่งยืน พบโครงการค้ําประกันสินเชื่อ “พ.ร.ก. สินเชื่อฟื้นฟู 2” ”ซอฟต์โลน เอ็กซ์ตร้า” PGS-9 “เติมเต็มรายย่อย” และโครงการค้ําประกันสินเชื่อใหม่ล่าสุดในงาน หนุน SMEs เข้าถึงสินเชื่อ 4 พ.ย. นี้ อิมแพค ฮอลล์ 5 เมืองทองธานี
ในวันนี้ (28 ต.ค.) บสย.ได้จัดกิจกรรมเดินตลาด ณ ตลาดนัดรวมยาง เทเวศร์ ตรงข้ามธนาคารแห่งประเทศไทย เพื่อประชาสัมพันธ์ สร้างการรับรู้ และเชิญชวนผู้ประกอบการ SMEs เข้าร่วมงาน “มหกรรมร่วมใจแก้หนี้สัญจร” “มีหนี้ต้องแก้ไข เริ่มต้นใหม่อย่างยั่งยืน” ซึ่งเป็นโครงการที่ ธนาคารแห่งประเทศไทย และ กระทรวงการคลัง ให้ความช่วยเหลือกลุ่มลูกหนี้ทุกประเภท โดยมี นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหรรมขนาดย่อม (บสย.) กล่าวเปิดงานพร้อมด้วยคณะผู้บริหาร ที่ปรึกษาทางการเงิน บสย. F.A. Center และผู้บริหารธนาคารแห่งประเทศไทย ร่วมกิจกรรม
นายสิทธิกร ดิเรกสุนทร กล่าวว่า งาน “มหกรรมร่วมใจแก้หนี้สัญจร” เป็นโครงการความช่วยเหลือทางการเงินกลุ่มลูกหนี้ทุกประเภท อาทิ ลูกหนี้บัตรเครดิต ลูกหนี้ SMEs ลูกหนี้ลิสซิ่ง และ ลูกหนี้ที่ บสย. ค้ําประกันสินเชื่อ เพื่อเปิดโอกาสให้ลูกหนี้ได้พลิกฟื้นตัวเองและกิจการ
สําหรับกิจกรรมเดินตลาดในวันนี้ เพื่อเป็นการประชาสัมพันธ์เชิญชวนผู้ประกอบการ SMEs เข้าร่วมงาน มหกรรมร่วมใจแก้หนี้ ซึ่งจะเริ่มครั้งแรกในวันที่ 4 พฤศจิกายน 2565 นี้ ณ อิมแพค ฮอลล์ 5 เมืองทองธานี โดย บสย. ส่งทีมที่ปรึกษาทางการเงิน SMEs หรือ บสย. F.A. Center ให้คําปรึกษา พร้อมให้คําแนะนําการเข้าถึงสินเชื่อผ่านโครงการค้ําประกันสินเชื่อ บสย. อาทิ โครงการค้ําประกันสินเชื่อ “พ.ร.ก. สินเชื่อฟื้นฟู 2” วงเงินกว่า 70,000 ล้านบาท โครงการค้ําประกันสินเชื่อ ”ซอฟต์โลน เอ็กซ์ตร้า” วงเงินกว่า 80,000 ล้านบาท โครงการค้ําประกัน PGS-9 “ บสย. SMEs เติมเต็มรายย่อย” มีวงเงินอีกกว่า 2,200 ล้านบาท และการเปิดตัวโครงการค้ําประกันสินเชื่อใหม่ล่าสุด พร้อมแพคเกจพิเศษในงาน เพื่อสนับสนุนการเติมทุน เสริมสภาพคล่อง
รัฐบาลไทย-ข่าวทำเนียบรัฐบาล-PM thanks concerned sectors for making Chiang Mai “2022 World Festival and Event City”
วันพฤหัสบดีที่ 6 ตุลาคม 2565
PM thanks concerned sectors for making Chiang Mai “2022 World Festival and Event City”
PM thanks concerned sectors for making Chiang Mai “2022 World Festival and Event City”
September 4, 2022, Deputy Government Spokesperson Ratchada Thanadirek disclosed that Prime Minister and Defense Minister Gen. Prayut Chan-o-cha was pleased with Chiang Mai being selected as “World Festival and Event City” for the year 2022 by International Festivals & Events Association (IFEA). The province has been nominated by Thailand Convention and Exhibition Bureau (TCEB) and “Visit Lanna” Group. He also thanked all concerned sectors for making this happen.
According to the Deputy Government Spokesperson, the Government has a policy to support integrative effort and collaboration between concerned ministries, TCEB, and the private and people sectors to promote Thailand’s soft power, e.g., world renowned festivals, food, culture, beautiful nature, and wellness. IFEA has chosen Chiang Mai as one of the five World Festival and Event Cities for 2022 for its notable festivals, and close collaborations between local stakeholders, which deserves to be a role model in utilizing festivals and events for economic development. The city was also praised for effective COVID-19 situation administration. Other than Chiang Mai, the other 4 cities selected as World Festival and Event Cities for 2022 are Jinju-South Korea,McAllen- USA, Penghu County- Taiwan, and Philadelphia- USA.
To connect with Lanna culture, the Government has set up the “Northern Economic Corridor (NEC) - Creative LANNA”, covering Chiang Mai, Chiang Rai, Lamphun, and Lampang, to promote sustainable and creative economic bases. The NEC- Creative Lanna will take forward Lanna culture and local wisdoms to add value to local products, services, and tourism activities in accordance with the concept of creative economy. The Northern provinces will also be able to connect with the neighboring countries, especially Lao PDR, and southern China through a number of transport infrastructure network, be it, double-track train, high-speed train, and Mekong waterway toward China’s Yunnan, which further enhances trade and investment, and tourism opportunity.
The Deputy Government Spokesperson added that the Prime Minister handed down a policy on promoting collaboration between all concerned sectors and local entities in driving forward national development in all dimensions. The award “World Festival and Event City” is a good example of Chiang Mai’s strong collaboration between the public, private, and people sectors. In the next phase, the Government has planned to expand economic corridors in other regions throughout the country in a bid to build upon local identities, and promote soft power among the international communities for sustainable increase of revenues, and promotion of the country’s good image.
รัฐบาลไทย-ข่าวทำเนียบรัฐบาล-รมช.มนัญญา เยี่ยมชม Swiss Future Farm ฟาร์มโคนมต้นแบบ
วันศุกร์ที่ 23 กันยายน 2565
รมช.มนัญญา เยี่ยมชม Swiss Future Farm ฟาร์มโคนมต้นแบบ
รมช.มนัญญา เยี่ยมชม Swiss Future Farm ฟาร์มโคนมต้นแบบ
รมช.มนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เยี่ยมชม Swiss Future Farm ฟาร์มโคนมต้นแบบ และเป็นฟาร์มสาธิตการเลี้ยงโคนมที่มีเครื่องจักร และเทคโนโลยีการจัดการฟาร์มที่ทันสมัย เพื่อใช้เป็นต้นแบบให้กับเกษตรกรผู้เลี้ยงโคนม ณ เมืองซูริค ประเทศสวิตเซอร์แลนด์ พร้อมด้วยนายสมพร ศรีเมือง ผู้อํานวยการองค์การส่งเสริมกิจการโคนมแห่งประเทศไทย (อ.ส.ค.) และคณะ สําหรับ Swiss Future Farm เป็นฟาร์มโคนมที่มีการใช้เทคโนโลยีการจัดการฟาร์มที่มุ่งเน้นอนุรักษ์ธรรมชาติ เพื่อความยั่งยืน ลดผลกระทบต่อสิ่งแวดล้อมในด้านต่างๆ อาทิ การปกป้องสภาพแวดล้อมตามธรรมชาติ ระบบการผลิตเกษตรกรรม ความยั่งยืนและอาหารเพื่อสุขภาพ การบริหารต้นทุนที่มีประสิทธิภาพ และการทําปศุสัตว์ด้วยสายพันธุ์ที่เหมาะสม เพื่อให้สามารถแข่งขันในตลาดได้
รัฐบาลไทย-ข่าวทำเนียบรัฐบาล-"ทิพานัน" โชว์ยอดใช้รถอีวีเติบโต7เดือนแรก ปี 65 กว่า2หมื่นคัน  ชี้ "พล.อ.ประยุทธ์" นำไทยเป็นฐานการผลิตรถอีวีใหญ่ในภูมิภาคได้แน่นอน หลังผู้ผลิตรถอีวีสนใจเข้าร่วมมาตรการส่งเสริมลงทุน
วันศุกร์ที่ 28 ตุลาคม 2565
"ทิพานัน" โชว์ยอดใช้รถอีวีเติบโต7เดือนแรก ปี 65 กว่า2หมื่นคัน  ชี้ "พล.อ.ประยุทธ์" นําไทยเป็นฐานการผลิตรถอีวีใหญ่ในภูมิภาคได้แน่นอน หลังผู้ผลิตรถอีวีสนใจเข้าร่วมมาตรการส่งเสริมลงทุน
"ทิพานัน" โชว์ยอดใช้รถอีวีเติบโต7เดือนแรก ปี 65 กว่า2หมื่นคัน  ชี้ "พล.อ.ประยุทธ์" นําไทยเป็นฐานการผลิตรถอีวีใหญ่ในภูมิภาคได้แน่นอน  หลังผู้ผลิตรถอีวีสนใจเข้าร่วมมาตรการส่งเสริมลงทุนเพียบ เกิดการจ้างงานขับเคลื่อนเศรษฐกิจครั้งใหญ่
วันที่ 28 ตุลาคม 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า จากแผนพลังงานแห่งชาติที่กําหนดกรอบให้ไทยมียานยนต์ไฟฟ้า หรือรถอีวี ที่ใช้ไฟฟ้าจากพลังงานสะอาด โดยตั้งเป้าให้ ปี 2030 ต้องมีการใช้รถอีวีเพิ่มมากกว่า 50% เพื่อให้ปี 2040สามารถทดแทนยานยนต์ที่ใช้น้ํามันได้ 100% ในกลุ่มรถใหม่ ซึ่งจะช่วยให้ไทยสามารถลดการใช้พลังงานน้ํามัน และส่งผลดีต่อสิ่งแวดล้อม ช่วยลดการเกิดฝุ่น pm 2.5 ด้วย โดยรัฐบาลได้ออกมาตรการสนับสนุนอุตสาหกรรมรถอีวีอย่างครบวงจร ไม่ว่าจะเป็นเงินอุดหนุนรถยนต์ และรถกระบะคันละ 70,000-150,000 บาทต่อคัน และรถจักรยานยนต์ 18,000 บาทต่อคัน ลดภาษีสรรพสามิตรถยนต์จาก 8 % เป็น 2 % และรถกระบะเป็น 0 % ลดอากรขาเข้ารถยนต์ที่ผลิตต่างประเทศ และนําเข้าทั้งคัน (CBU) สูงสุด 40 % สําหรับรถยนต์ ถึงปี 2566 และยกเว้นอากรขาเข้าส่วนประกอบรถยนต์อีวี จํานวน 9 รายการ เพื่อนํามาผลิตหรือประกอบอีวีในประเทศ (CKD) จํานวน 9 รายการ ส่งผลให้แนวโน้มการใช้รถอีวีของไทยเพิ่มสูงขึ้น
"ทั้งนี้จากข้อมูลของกรมการขนส่งทางบก พบว่า ในปี 2565 ณ วันที่ 31 กรกฎาคม พ.ศ. 2565 ประเทศไทยมีปริมาณการใช้ยานยนต์ไฟฟ้าสะสม รวมทั้งสิ้น 20,087 คัน ได้แก่ 1. รถยนต์ไฟฟ้า 7,747 คัน 2. รถจักรยานยนต์ไฟฟ้า 11,637 คัน 3. รถสามล้อไฟฟ้า 398 คัน 4. รถบัสและรถบรรทุกไฟฟ้า 305 คัน เปรียบเทียบกับข้อมูล ณ วันที่ 31 ธันวาคม 2564 มีปริมาณการใช้ยานยนต์ไฟฟ้าสะสมเพียง 11,382 คัน โดยเป็น 1.รถยนต์ไฟฟ้า 4,132 คัน 2.รถจักรยานยนต์ไฟฟ้า 6,749 คัน 3.รถสามล้อไฟฟ้า 263 คัน และ4.รถบัสและรถบรรทุกไฟฟ้า 238 คัน จะเห็นได้ว่า มีการเติบโตที่เพิ่มขึ้นกว่าเท่าตัว เชื่อว่าก่อนถึงสิ้นปีจะมียอดใช้รถอีวีเพิ่มขึ้น" น.ส. ทิพานัน กล่าว
น.ส.ทิพานัน กล่าวว่า จากจํานวนยอดที่เติบโต และความพร้อมที่ พล.อ.ประยุทธ์ ได้วางไว้ ในเรื่องของโครงสร้างพื้นฐานสําหรับอุตสาหกรรมการผลิตและการใช้งานรถอีวี รวมถึงมีมาตรการรัฐที่ผลักดันอุตสาหกรรมรถอีวี สนับสนุนการผลิตรถยนต์อีวีในไทยเพื่อดึงดูดนักลงทุนต่างชาติให้เข้ามาลงทุน เช่น GWM, Toyota, MG, Green filter, EA (Mine mobility), Deco, H Sem, BYD ที่ได้ลงนามกับกรมสรรพสามิตแล้วเพื่อสมัครเข้าร่วมมาตรการสนับสนุนยานยนต์ไฟฟ้าประเภทรถยนต์และรถจักรยานยนต์ของไทย และยังมีผู้ผลิตที่สนใจอีกกว่า 5 รายใหญ่ ซึ่งตรงนี้จะยิ่งเพิ่มขีดความสามารถในการแข่งขัน และเชื่อมั่นว่าไทยจะเป็นฐานผลิตรถอีวีใหญ่ในภูมิภาคได้แน่นอน ซึ่งส่งผลดีกับพี่น้องประชาชนโดยรวม ทําให้เกิดการจ้างงานครั้งใหญ่ มีเม็ดเงินมหาศาลถึงมือประชาชนและต่อยอดในการขับเคลื่อนเศรษฐกิจอย่างมั่นคง
รัฐบาลไทย-ข่าวทำเนียบรัฐบาล-บสย. เตือนอย่าหลงเชื่อเพจเฟสบุ๊ค อ้างปล่อยกู้เงิน
วันพฤหัสบดีที่ 1 กันยายน 2565
บสย. เตือนอย่าหลงเชื่อเพจเฟสบุ๊ค อ้างปล่อยกู้เงิน
บสย. เตือนผู้บริโภค อย่าหลงเชื่อ เพจเฟสบุ๊ค “สินเชื่อฉุกเฉิน”  ด้วยการแอบอ้างโดยนําโลโก้ บสย. แปะไว้ที่หน้าเพจ พร้อมประโยค สินเชื่อสวัสดีการ “สู้ภัยโควิด”
บรรษัทประกันสินเชื่ออุตสาหกรรมขนาดย่อม (บสย.) เตือนผู้บริโภค อย่าหลงเชื่อ เพจเฟสบุ๊ค “สินเชื่อฉุกเฉิน” ด้วยการแอบอ้างโดยนําโลโก้ บสย. แปะไว้ที่หน้าเพจ พร้อมประโยค สินเชื่อสวัสดีการ “สู้ภัยโควิด” บสย. ขอยืนยันว่า บสย. ไม่มีนโยบายการให้กู้ยืมเงิน หรือให้บริการค้ําประกันสินเชื่อผ่านช่องทางเฟสบุ๊คสินเชื่อฉุกเฉิน โดยขอให้ประชาชนและผู้บริโภคทั่วไปอย่ากดติดตาม และอย่ากดลิงค์จากเพจเฟสบุ๊คดังกล่าวอย่างเด็ดขาด
หากพบเจอการกระทําหรือข้อความดังกล่าวโปรดแจ้ง หรือสอบถามที่ บสย. Call Center 0 2890 9999
รัฐบาลไทย-ข่าวทำเนียบรัฐบาล-สถาบันการเงินเฉพาะกิจบรรเทาภาระหนี้และให้สินเชื่อผู้ประสบอุทกภัย
วันอังคารที่ 25 ตุลาคม 2565
สถาบันการเงินเฉพาะกิจบรรเทาภาระหนี้และให้สินเชื่อผู้ประสบอุทกภัย
วันเสาร์ที่ 22 ตุลาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลห่วงใยภาระหนี้สินและสภาพคล่องของประชาชนที่ได้รับผลกระทบจากสถานการณ์อุทกภัยปี
2565 โดยรับทราบมาตรการของสถาบันการเงินเฉพาะกิจ 7 แห่ง ในการให้ความช่วยเหลือประชาชน เช่น
ธนาคารออมสิน มีมาตรการพักชําระหนี้ และอีก 4 มาตรการสินเชื่อ ธนาคาร ธ.ก.ส. ขยายเวลาชําระหนี้
และมี 2 มาตรการสินเชื่อ ธนาคาร ธอส. ลดเงินงวดและดอกเบี้ย ประนอมหนี้ และ 1 มาตรการสินเชื่อ
ธนาคาร SMEs มี 2 มาตรการช่วยเหลือผู้ประกอบการ SME ธนาคารอิสลามแห่งประเทศไทย
มีมาตรการช่วยเหลือผู้ประสบอุทกภัย ธนาคารเพื่อการส่งออกและนําเข้าแห่งประเทศไทย
มีมาตรการเพิ่มวงเงินกู้ ลดเงินต้นและดอกเบี้ย ผู้สนใจสอบถามเพิ่มเติมได้ที่สาขาของ ธนาคารเฉพาะกิจทั้ง 7
แห่ง ทั่วประเทศ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ผู้บริหาร ก.อุตฯ เยี่ยมชมการดำเนินงานฟาร์มธุรกิจเกษตรคุณภาพ ณ.เปี่ยมสุขฟาร์ม จ.ชัยนาท
วันจันทร์ที่ 29 สิงหาคม 2565
ผู้บริหาร ก.อุตฯ เยี่ยมชมการดําเนินงานฟาร์มธุรกิจเกษตรคุณภาพ ณ.เปี่ยมสุขฟาร์ม จ.ชัยนาท
ผู้บริหาร ก.อุตฯ เยี่ยมชมการดําเนินงานฟาร์มธุรกิจเกษตรคุณภาพ ณ.เปี่ยมสุขฟาร์ม จ.ชัยนาท เชื่อมโยงการพัฒนาและยกระดับสินค้าเกษตรให้กลุ่มเกษตรกร กลุ่มวิสาหกิจชุมชนการเกษตรสู่ภาคอุตสาหกรรม
จังหวัดชัยนาท : วันนี้ (29 สิงหาคม 2565) นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม พร้อมด้วย นายจุลพงษ์ ทวีศรี รองปลัดกระทรวงอุตสาหกรรม นายทรงศักดิ์ ส่งเสริมอุดมชัย ผู้ช่วยเลขานุการรัฐมนตรีว่าการกระทรวงคมนาคม คณะเจ้าหน้าที่จากหน่วยงานกระทรวงอุตสาหกรรม หน่วยงานราชการ และหน่วยงานพันธมิตร ประกอบด้วย นายอนุสร ภู่พงศ์สกุล อุตสาหกรรมจังหวัดชัยนาท นางนาตยา สีทับทิม สํานักงานมาตรฐานผลิตภัณฑ์อุตสาหกรรม นายอรรถพล จีนมหันต์ ธนาคารพัฒนาวิสาหกิจขนาดกลางและขนาดย่อมแห่งประเทศไทย นายปกรณ์ เทพจร สํานักงานโยธาธิการและผังเมืองจังหวัดชัยนาท นายรัฐโรจน์ โรจน์ธนาดํารงค์ ปศุสัตว์อําเภอหันคา จังหวัดชัยนาท และนางสาวยุวภา ใจบุญ สถาบันอาหาร ร่วมเยี่ยมชมการดําเนินงานฟาร์มธุรกิจเกษตรคุณภาพ ณ เปี่ยมสุขฟาร์ม ตําบลวังไก่เถื่อน อําเภอหันคา จังหวัดชัยนาท เพื่อเชื่อมโยงการทํางานด้านการพัฒนาและยกระดับสินค้าเกษตรให้กับกลุ่มเกษตรกร กลุ่มวิสาหกิจชุมชนการเกษตร สู่ภาคอุตสาหกรรม
โดยมี นายณธัชพงศ์ รักศรี และนายธนเดช ไชยพัฒรัตนา ผู้บริหารเปี่ยมสุขฟาร์มให้การต้อนรับและร่วมหารือเรื่องการแปรรูปแมลงจิ้งหรีด(สะดิ้ง) และแมลงทหารเสือ (Back Soldier Fly) พัฒนาเป็นโปรตีนผง เพื่อเป็นวัตถุดิบขั้นกลางนําไปเป็นส่วนผสมของผลิตภัณฑ์สินค้าอาหารสําหรับมนุษย์และอาหารสัตว์ที่มีส่วนผสมของโปรตีนเพื่อสร้างมูลค่าเพิ่มในผลิตภัณฑ์อาหารต่อไป
ทั้งนี้การส่งเสริมและพัฒนาผู้ประกอบการในพื้นที่มีความสําคัญทั้งในด้านการผลิต มาตรฐานผลิตภัณฑ์ และการสร้างโอกาสในการแข่งขันเพื่อยกระดับสู่กรีนพรีเมี่ยมและก้าวสู่อุตสาหกรรม BCG ซึ่งเป็นนโยบายในการขับเคลื่อนอุตสาหกรรมเกษตรคุณภาพสู่ความยั่งยืนของกระทรวงอุตสาหกรรม
รัฐบาลไทย-ข่าวทำเนียบรัฐบาล-บีโอไอ เยี่ยมชมกิจการของบริษัท Alstom – Bombadier Transportation Signal (Thailand) พร้อมหารือในเรื่องแนวโน้มของอุตสาหกรรมระบบราง และการพัฒนาบุคลากร
วันจันทร์ที่ 5 กันยายน 2565
บีโอไอ เยี่ยมชมกิจการของบริษัท Alstom – Bombadier Transportation Signal (Thailand) พร้อมหารือในเรื่องแนวโน้มของอุตสาหกรรมระบบราง และการพัฒนาบุคลากร
บีโอไอ เยี่ยมชมกิจการของบริษัท Alstom – Bombadier Transportation Signal (Thailand) พร้อมหารือในเรื่องแนวโน้มของอุตสาหกรรมระบบราง และการพัฒนาบุคลากร
เยี่ยมชมกิจการของบริษัท Alstom – Bombadier Transportation Signal (Thailand) พร้อมหารือในเรื่องแนวโน้มของอุตสาหกรรมระบบราง และการพัฒนาบุคลากร
เมื่อวันที่ 1 กันยายน 2565 นายนฤตม์ เทอดสถีรศักดิ์ รองเลขาธิการบีโอไอ พร้อมด้วย นายนฤชา ฤชุพันธุ์ ที่ปรึกษาด้านการลงทุน ได้เยี่ยมชมกิจการของบริษัท Alstom – Bombadier Transportation Signal (Thailand) และหารือร่วมกับ Dr.Katrin Luger, Managing Director ในเรื่องแนวโน้มของอุตสาหกรรมระบบราง และการพัฒนาบุคลากรเพื่อรองรับอุตสาหกรรมดังกล่าว
บริษัท Alstom มีสํานักงานใหญ่อยู่ที่ประเทศฝรั่งเศส เป็นผู้นําในอุตสาหกรรมระบบรางของโลก และได้รับการส่งเสริมการลงทุนในกิจการสํานักงานปฏิบัติการภูมิภาค (Regional Operating Headquarter) ตั้งแต่ปี 2557 โดยได้จัดตั้ง Global Engineering Center ที่ประเทศไทย (ในภูมิภาคเอเชียแปซิฟิก มี 3 แห่ง ที่ไทย จีน และอินเดีย) เพื่อใช้ประเทศไทยเป็นฐานในการวิจัยและพัฒนา integrated solutions รวมทั้งการทดสอบ ติดตั้งระบบอาณัติสัญญาณและควบคุมการเดินรถ และให้บริการทางเทคนิค สําหรับระบบรถไฟฟ้าสายต่างๆ ทั้งในประเทศไทยและทั่วโลก ปัจจุบันมีพนักงานในไทยกว่า 800 คน โดยกว่าครึ่งหนึ่งเป็นวิศวกรหลากหลายสาขา และร้อยละ 88 เป็นบุคลากรไทย
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ เข้าเยี่ยมชมเกี่ยวกับเวชศาสตร์เพื่อการฟื้นฟู (Regenerative Medicine) หวังเชื่อมโยงอุตสาหกรรมการแพทย์สมัยใหม่ภายในประเทศ
วันจันทร์ที่ 12 กันยายน 2565
รองปลัดฯ ภานุวัฒน์ เข้าเยี่ยมชมเกี่ยวกับเวชศาสตร์เพื่อการฟื้นฟู (Regenerative Medicine) หวังเชื่อมโยงอุตสาหกรรมการแพทย์สมัยใหม่ภายในประเทศ
รองปลัดฯ ภานุวัฒน์ เข้าเยี่ยมชมเกี่ยวกับเวชศาสตร์เพื่อการฟื้นฟู (Regenerative Medicine) หวังเชื่อมโยงอุตสาหกรรมการแพทย์สมัยใหม่ภายในประเทศ ณ กรุงโตเกียว ประเทศญี่ปุ่น
ประเทศญี่ปุ่น - วันที่ 8 กันยายน 2565 นายภานุวัฒน์ ตริยางกูรศรี รองปลัดกระทรวงอุตสาหกรรม พร้อมด้วย นายบวร สัตยาวุฒิพงศ์ ผู้อํานวยการกองยุทธศาสตร์และแผนงาน กรมโรงงานอุตสาหกรรม นายศิริวัฒน์ ไวยนิตย์ ผู้อํานวยการศูนย์เทคโนโลยีการผลิตอัตโนมัติและหุ่นยนต์ สถาบันไทย-เยอรมัน และคณะฯ เข้าเยี่ยมชมและศึกษาดูงาน N2 CLINIC ซึ่งเป็นผู้ให้บริการทางด้านเวชศาสตร์ฟื้นฟูผ่านเทคโนโลยีเสต็มเซลล์ เช่น การบําบัดด้วยสเต็มเซลล์ (Stem Cell Therapy) และการบําบัดด้วยภูมิคุ้มกัน (Immunotherapy) ณ กรุงโตเกียว ประเทศญี่ปุ่น
Stem Cell คือ เซลล์ชนิดหนึ่งที่เป็นต้นกําเนิดในการเจริญเติบโตหรือสามารถเปลี่ยนแปลงไปเป็นอวัยวะต่างๆ ของร่างกายได้ ซึ่งมีหน้าที่สําคัญในการสร้างจํานวนเซลล์ และเปลี่ยนแปลงไปเป็นเซลล์ชนิดต่างๆ เพื่อทดแทนเซลล์ที่เสื่อมสภาพในร่างกาย พญ.ดร. AKI IHARA (M.D.,Ph.D.) ผู้อํานวยการ N2 CLINIC กล่าวว่า การบําบัดด้วยสเต็มเซลล์ (Stem cell) เริ่มจากการเก็บเสต็มเซลล์ จากไขมันหน้าท้องของผู้รับบริการ จากนั้นนําไปเพาะเลี้ยงเพื่อเพิ่มจํานวนเซลล์ให้มากขึ้น แล้วจึงนํามาฉีดกลับเข้าสู่ร่างกาย ซึ่งเสต็มเซลล์ดังกล่าว จะไปซ่อมแซมอวัยวะที่สึกหรอต่างๆ ภายในร่างกาย เช่น ผู้ที่ปวดหัวเข่าจากการที่เซลล์บริเวณหัวเข่าเสื่อม เมื่อได้รับการบําบัดด้วยวิธีดังกล่าวแล้ว จะมีอาการปวดหัวเข่าลดลง นอกจากนั้น เทคโนโลยี Stem Cell ยังมีส่วนช่วยในการชะลอวัย (Anti-aging) ได้อีกด้วย แต่อย่างไรก็ดี เพื่อความปลอดภัยของผู้รับบริการ รัฐบาลญี่ปุ่นกําหนดให้บริการเวชศาสตร์ฟื้นฟูจะต้องปฏิบัติตามกฎหมายต่างๆ อาทิ เช่น The Act on the Safety of Regenerative Medicine (Safety Act) เป็นต้น
ปัจจุบัน เวชศาสตร์ฟื้นฟู โดยเฉพาะเทคโนโลยี Stem Cell เป็นเทคโนโลยีที่ประเทศต่างๆ ทั่วโลกให้ความสนใจเป็นอย่างมาก ประกอบกับประเทศไทยได้กําหนดให้อุตสาหกรรมการแพทย์เป็นหนึ่งในอุตสาหกรรมเป้าหมาย การพัฒนาให้เกิดความร่วมมือในเทคโนโลยีดังกล่าว ระหว่างประเทศญี่ปุ่นกับไทย จึงอาจมีส่วนช่วยในการขับเคลื่อนอุตสาหกรรมการแพทย์ของไทยให้เป็นศูนย์กลางการรักษาพยาบาลได้ในอนาคต โดยเฉพาะธุรกิจด้านการดูแลสุขภาพ และการท่องเที่ยวเชิงการแพทย์ รวมไปถึงการเป็นผู้นําทางการแพทย์และสุขภาพครบวงจร